|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:**  |  |
| Закон за изменение и допълнение на Закона за храните | **Становище по ред:** |  |
| **Номер и дата:**  |  |
| **В отговор на №:**  | 03-41/16.01.2024 г. |
| **Институция:** | Министерство на земеделието и храните |
| **Диспозитив:** |  |
| **Основание:** | Чл. 30б, ал. 3, т. 2, б. “а” | от Устройствения правилник на Министерския съвет и на неговата администрация |

|  |
| --- |
| По законодателната инициатива:От изпратената за съгласуване оценка на въздействието се вижда, че се предлагат нормативни промени в *Закона за храните, Закона за управление на агрохранителната верига, Закон за лекарствените продукти в хуманната медицина и Закона за здравното осигуряване.* Напомняме, че във връзка сусилията на правителството за подобряване на регулаторната политика на страната, с писмо наш **изх. № 02.11-89 от 28.11.2023 г.** е изпратен проект на План за намаляване на административната тежест, в който са включени мерки, предвиждащи промени в тези закони.Предвид че от оценката не става ясна дали предложенията са включени в пълнота, напомняме, че е необходимо да се реализира единна законодателна инициатива, с която да се решат възможно най-много промени.От извършената справка в системата на Народното събрание се констатира, че в рамките на 49-то Народно събрание са внесени няколко на брой законопроекта за изменение и допълнение на Закона за храните ([*49-302-01-49*](https://www.parliament.bg/bg/bills/ID/165066)*,* [*49-353-07-12*](https://www.parliament.bg/bg/bills/ID/164946)и др*.*). В случай че има предложения, съвпадащи с приоритетите на Министерството на земеделието и храните, то предлагаме да бъдат взети предвид и предложенията да бъдат включени в обхвата на представената частична предварителна оценка на въздействието и от там и на законопроекта. По този начин ще бъде намалени поводите за извършване на промени в законите, което ще доведе до по-трайно уреждане на обществените отношения, което е и тяхната основна цел.Относно раздел 1 „Проблем/проблеми за решаване“:Липсва ясно формулиран проблем. Обръщаме внимание, че правилно дефинираният проблем дава възможност за правилното формулиране на решенията му. От съществено значение за извършването на оценката на въздействието е ясното установяване на връзката между проблема, неговите причинители и последствията от него.В изпратената за съгласуване оценка на въздействието описанието на проблема е общо и по този начин е възпроизведено и в останалите раздели. От изложената информация не става ясно какъв е конкретният проблем или конкретните проблеми, които следва да бъдат разрешени. В тази връзка препоръчваме разделът да се преработи, като се изброят и разгледат поотделно констатираните проблеми, така че за всеки поставен проблем да се дефинират съответните цели и да се предложат варианти за действие. Проблемите могат да бъдат представени както поотделно, така и в свързани групи, като при възможност препоръчваме да бъдат подкрепени с данни, конкретни примери или друга релевантна информация. Всеки дефиниран проблем (или група проблеми) следва да бъде подробно изложен в подточките 1.1 - 1.5 от раздела. Когато приемането на нормативния акт произтича от правото на Европейския съюз е необходимо да бъде налична цялата релевантна информация, тъй като е допустимо да се използват изводи и препоръки от вече направени оценки на въздействието, изследвания и анализи на ниво ЕС. За по-голяма яснота относно промените в законодателството на ЕС, които налагат предприемането на действия с оглед на прилагането им, предлагаме в описанието на проблема да се посочат и причините за промените в самото европейско законодателство, тъй като те са релевантни както за ЕС като цяло, така и за отделните страни.Относно раздел 2 „Цели“:Следва да бъдат посочени конкретните цели, обвързани с политиката на ЕС в тази област и очакваните резултати от нейното въвеждане. В тази връзка препоръчваме да се формулират обективни показатели за текущо и желано бъдещо състояние, въз основа на които да се оцени осъществената политика в последваща оценка на въздействието. Практиката при формулиране на цели изисква по възможност те да бъдат обвързани с измерим резултат. В случай че са налице базови данни, които могат да бъдат използвани, целите следва да бъдат формулирани качествено или количествено. За коректното дефиниране на целите препоръчваме да се следват насоките от [Ръководството за извършване на предварителна оценка на въздействието](https://strategy.bg/Publications/View.aspx?lang=bg-BG&categoryId=16&Id=297&y=&m=&d=) (стр. 22 - 24).Относно раздел 3 „Заинтересовани страни”В раздела са посочени голям брой заинтересовани страни, за които промените имат различно въздействие. Предлагаме заинтересованите страни да се определят по групи, например преки и косвено засегнати страни, по области на дейност: бизнес, неправителствени организации, граждани, държавни органи, общини и др., така че ясно да се идентифицират (в раздел  4) конкретните въздействия за отделните групи.Относно раздел 4 „Варианти на действие“:В контекста на препоръките по раздел 1 за всеки поставен проблем (или за групата свързани проблеми) трябва да се предложат варианти за действие, като във *Вариант  1 „Без действие“* трябва да съдържа информация за действащите правни норми, процедури, изисквания, срокове и др., а във *Вариант 2* се описват конкретните предложения за промени в нормативния акт. Относно раздел 5 „Сравняване на вариантите:”Предвид препоръките по раздел 2 следва да се изготви таблица в съответствие с ново формулираните цели.Относно раздел 6 „Избор на препоръчителен вариант:”Обръщаме внимание, че подточки 6.1 - 6.5 се разглеждат поотделно за всеки проблем. Ако избрания отговор се отнася за всички проблеми, това следва да бъде изрично посочено. В този раздел следва да се обосноват маркираните твърдения, че не се очаква промяна на административната тежест, не са засегнати съществуващи режими и услуги, както и че промените няма да се отразят върху дейността на МСП.Относно раздел 8 „Приемането на нормативния акт……….на Европейския съюз?”:В оценката на въздействието липсва раздел 8 от образеца. В този раздел трябва да се включат изискванията на регламентите, както и информация за извършени оценки на въздействието на ниво ЕС и посочване на линк към тях.Относно раздел 11 „Информационни източници:”В раздел 11 се посочват хиперлинковете за достъп до ресурсите, налични в интернет.Относно извършване на последваща оценка на въздействието:За осигуряване на проверката на съотношението между формулираните цели и постигнатите резултати е необходимо в заключителните разпоредби на законопроекта да бъде посочено в какъв срок ще бъде извършена последваща оценка на въздействието на закона и кой е компетентният орган, който ще организира нейното извършване. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.\*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ** **„МОДЕРНИЗАЦИЯ НА АДМИНИСТРАЦИЯТА“ В****АДМИНИСТРАЦИЯТА НА МИНИСТЕРСКИЯ СЪВЕТ** **ИСКРЕН ИВАНОВ** |